CELEX: 32013D0219
Language: lt
Date: 1368662400000
Title: 2013 m. gegužės 16 d. Tarybos įgyvendinimo sprendimas 2013/219/BUSP, kuriuo įgyvendinamas Sprendimas 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane

17.5.2013   
            
            
               LT
            
            
               Europos Sąjungos oficialusis leidinys
            
            
               L 133/22
            
         TARYBOS ĮGYVENDINIMO SPRENDIMAS 2013/219/BUSP
   2013 m. gegužės 16 d.
   kuriuo įgyvendinamas Sprendimas 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 31 straipsnio 2 dalį,
   atsižvelgdama į 2011 m. rugpjūčio 1 d. Tarybos sprendimą 2011/486/BUSP dėl ribojamųjų priemonių tam tikriems asmenims, grupėms, įmonėms ir subjektams atsižvelgiant į padėtį Afganistane (1), ypač į jo 5 straipsnį ir 6 straipsnio 1 dalį,
   kadangi:
   
               (1)
            
            
               2011 m. rugpjūčio 1 d. Taryba priėmė Sprendimą 2011/486/BUSP;
            
         
               (2)
            
            
               2013 m. balandžio 16 d. ir balandžio 22 d. posėdžiuose Jungtinių Tautų Saugumo Tarybos komitetas, įsteigtas pagal Saugumo Tarybos rezoliucijos 1988 (2011) 30 punktą, atnaujino ir iš dalies pakeitė asmenų, grupių, įmonių ir subjektų, kuriems taikomos ribojamosios priemonės, sąrašą;
            
         
               (3)
            
            
               todėl Sprendimo 2011/486/BUSP priedas turėtų būti atitinkamai iš dalies pakeistas,
            
         PRIĖMĖ ŠĮ SPRENDIMĄ:
   1 straipsnis
   Sprendimo 2011/486/BUSP priedas iš dalies keičiamas, kaip nustatyta šio sprendimo priede.
   2 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2013 m. gegužės 16 d.
      
         
            Tarybos vardu
         
         
            Pirmininkas
         
         R. QUINN
      
   
   
      (1)  OL L 199, 2011 8 2, p. 57.
   
      PRIEDAS
      I.   Sprendimo 2011/486/BUSP priede pateiktas sąrašas papildomas toliau išdėstytu įrašu:
      
      A.   Su Talibanu susiję asmenys
      
      
                  1.
               
               
                  Adam Khan Achekzai (alias
                     a) Maulavi Adam Khan, b) Maulavi Adam)
                  
                     Titulas:
                     Maulavi. Gimimo data: a) 1970 m., b) 1972 m., c) 1971 m., d) 1973 m., e) 1974 m., f) 1975 m. Gimimo vieta: Kandaharo provincija, Afganistanas. Adresas:Chaman, Beludžistano provincija, Pakistanas. Pilietybė: Pakistano. Kita informacija: a) savadarbių sprogstamųjų užtaisų gamintojas ir parūpintojas Talibanui, b) 2010 m. vidurio duomenimis – už Afganistano Badgiso provinciją atsakingas Talibano narys, c) buvęs Talibano narys, atsakingas už Afganistano Sare Polo ir Samangano provincijas, d) būdamas Talibano karo vadu Afganistano Kandaharo provincijoje, jis dalyvavo organizuojant savižudžių išpuolius kaimyninėse provincijose, e) susijęs su Abdul Samad Achekzai.
                  
                     Įtraukimo į JT sąrašą data:2013 4 16.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  Adam Khan Achekzai buvo įtrauktas į sąrašą 2013 m. balandžio 16 d. remiantis Rezoliucijos 2082 (2012) 2 punktu, dėl dalyvavimo finansuojant, planuojant, palengvinant, rengiant ar vykdant į sąrašą įtrauktų ir kitų su Talibanu susijusių asmenų, grupių, įmonių ir subjektų, kurie kelia grėsmę taikai, stabilumui ir saugumui Afganistane, aktus ir veiklą, kartu su šiais asmenimis, grupėmis, įmonėmis ir subjektais, jų vardu, jų naudai arba jiems padedant, ir kitaip remiant jų aktus ar veiklą.
                  Adam Khan Achekzai yra savadarbių sprogstamųjų užtaisų gamintojas ir parūpintojas Talibanui. 2012 m. duomenimis, Adam pagamino savadarbių sprogstamųjų užtaisų ir apmokė apie 150 savadarbių užtaisų gamintojų Talibano naudai. 2010 m. pabaigos duomenimis, Adam buvo Talibano karo vadas, kuris buvo atsakingas už savadarbių sprogstamųjų užtaisų ir savižudžių sprogdintojų liemenių gamybą. Adam buvo savadarbių sprogstamųjų užtaisų parūpintojo Talibanui Abdul Samad Achekzai padėjėjas, kuris koordinavo tinklo įsigijimų veiklą.
                  Be to, kad Adam buvo savadarbių sprogstamųjų užtaisų parūpintojas, jis ėjo ir kitas vadovaujamas Talibano pareigas. 2010 m. viduryje Adam tapo Talibano vadovu Afganistano Badgiso provincijoje. Adam taip pat yra buvęs Talibano vadovas Afganistano Sare Polo ir Samangano provincijose. Būdamas Talibano karo vadu Afganistano Kandaharo provincijoje, Adam dalyvavo organizuojant savižudžių išpuolius kaimyninėse provincijose.
               
            II.   Sprendimo 2011/486/BUSP priede išdėstytame sąraše su toliau nurodytais asmenimis susiję įrašai pakeičiami šiais įrašais:
      
      A.   Su Talibanu susiję asmenys
      
      
                  1.
               
               
                  
                     Abdul Latif Mansur (alias
                     a) Abdul Latif Mansoor, b) Wali Mohammad)
                  
                     Titulas:
                     Maulavi. Įtraukimo į sąrašą priežastys: Talibano režimo žemės ūkio ministras. Gimimo data: apie 1968 m. Gimimo vieta: a) Zurmat rajonas, Paktijos provincija, Afganistanas; b) Garda Saray rajonas, Paktijos provincija, Afganistanas. Pilietybė: Afganistano. Kita informacija: a) nuo 2007 m. gegužės mėn. – Talibano Miram Shah šuros narys, b) nuo 2012 m. pabaigos – Talibano šešėlinis gubernatorius Logaro provincijoje, c) manoma, kad yra Afganistano ir Pakistano pasienio teritorijoje, d) priklauso Sahak genčiai (Ghilzai).
                  
                     Įtraukimo į JT sąrašą data:2001 1 31.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  2007 m. gegužės mėn. duomenimis Abdul Latif Mansur buvo Talibano „Miram Shah tarybos“ narys. 2009 m. jis buvo Afganistano Nangarharo provincijos Talibano šešėlinis gubernatorius, o 2009 m. viduryje – Talibano politinės komisijos vadovas. 2010 m. gegužės mėn. Abdul Latif Mansur buvo vyresnysis Talibano vadas Rytų Afganistane.
               
            
                  2.
               
               
                  
                     Mohammad Naim Barich Khudaidad (alias
                     a) Mullah Naeem Barech, b) Mullah Naeem Baraich, c) Mullah Naimullah, d) Mullah Naim Bareh, e) Mohammad Naim, f) Mullah Naim Barich, g) Mullah Naim Barech, h) Mullah Naim Barech Akhund, i) Mullah Naeem Baric, j) Naim Berich, k) Haji Gul Mohammed Naim Barich, l) Gul Mohammad, m) Haji Ghul Mohammad, n) Gul Mohammad Kamran, o) Mawlawi Gul Mohammad)
                  
                     Titulas:
                     Mullah.
                     Įtraukimo į sąrašą priežastys: Talibano režimo civilinės aviacijos viceministras. Gimimo data: apie 1975 m. Gimimo vieta: a) Lakhi kaimas, Hazarjuft sritis, Garmsir rajonas, Helmando provincija, Afganistanas, b) Laki kaimas, Garmsir rajonas, Helmando provincija, Afganistanas, c) Lakari kaimas, Garmsir rajonas, Helmando provincija, Afganistanas, d) Darvishan, Garmsir rajonas, Helmando provincija, Afganistanas, e) De Luy Wiyalah kaimas, Garmsir rajonas, Helmando provincija, Afganistanas. Pilietybė: Afganistano. Kita informacija: a) 2010 m. kovo mėn. – Talibano karo komisijos narys, b) manoma, kad yra Afganistano ir Pakistano pasienio teritorijoje, c) priklauso Barich genčiai.
                  
                     Įtraukimo į JT sąrašą data:2001 2 23.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  Mohammad Naim yra Talibano „Gerdi Jangal tarybos“ narys. Jis yra buvęs svarbaus Talibano vadovybės tarybos veikėjo Akhtar Mohammad Mansour Shah Mohammed pavaduotojas. Mohammad Naim vadovauja karinei bazei Afganistano ir Pakistano pasienio teritorijoje.
               
            
                  3.
               
               
                  
                     Din Mohammad Hanif (alias
                     a) Qari Din Mohammad, b) Iadena Mohammad)
                  
                     Titulas:
                     Qari.
                     Įtraukimo į sąrašą priežastys: a) Talibano režimo planavimo ministras, b) Talibano režimo aukštojo mokslo ministras. Gimimo data: a) apie 1955 m.; b) 1969 1 1 (Iadena Mohammad vardu). Gimimo vieta: a) Shakarlab kaimas, Yaftali Pain rajonas, Badachšano provincija, Afganistanas, b) Badachšanas (Iadena Mohammad vardu). Pilietybė: Afganistano. Paso Nr.: OA 454044 (Iadena Mohammad vardu). Kita informacija: a) Talibano Aukščiausiosios tarybos narys, atsakingas už Tacharo ir Badachšano provincijas, b) manoma, kad yra Afganistano ir Pakistano pasienio teritorijoje.
                  
                     Įtraukimo į JT sąrašą data:2001 1 25.
               
            
                  4.
               
               
                  
                     Abdul Jabbar Omari (alias
                     a) Mullah Jabar, b) Muawin Jabbar)
                  
                     Titulas:
                     Maulavi. Įtraukimo į sąrašą priežastys: Talibano režimo Baglano provincijos (Afganistanas) gubernatorius. Gimimo data: apie 1958 m. Gimimo vieta: Zabulo provincija, Afganistanas. Pilietybė: Afganistano. Kita informacija: Priklauso Hottak genčiai.
                  
                     Įtraukimo į JT sąrašą data:2001 2 23.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  2008 m. birželio mėn. duomenimis, Abdul Jabbar Omari buvo Amir Khan Haqqani pavaduotojas ir ginkluotos grupės vadas Zabulo provincijos Siuri rajone. 2008 m. birželio mėn., siekdama sustiprinti savo veiksmus tame rajone, Talibano vadovybė paskyrė jį šešėliniu Zabulo provincijos gubernatoriumi.
               
            
                  5.
               
               
                  Mohammad Shafiq Ahmadi Fatih Khan (alias Mohammad Shafiq Ahmadi)
                  
                     Titulas:
                     Mullah.
                     Įtraukimo į sąrašą priežastys: Talibano režimo Samangano provincijos gubernatorius. Gimimo data: 1956–1957 m. Gimimo vieta: Charmistan kaimas, Tirin Kot rajonas, Oruzgano provincija, Afganistanas. Pilietybė: Afganistano. Kita informacija: a) 2012 m. pabaigos duomenimis, Talibano šešėlinis gubernatorius Oruzgano provincijoje, b) priklauso Hottak genčiai.
                  
                     Įtraukimo į JT sąrašą data:2001 2 23.
               
            
                  6.
               
               
                  Shahabuddin Delawar
                  
                     Titulas:
                     Maulavi. Įtraukimo į sąrašą priežastys: Talibano režimo Aukščiausiojo teismo pavaduojantis narys. Gimimo data: a) 1957 m., b) 1953 m. Gimimo vieta: Logaro provincija, Afghanistanas. Pilietybė: Afganistano. Paso Nr.: Afganistano paso Nr. OA296623. Kita informacija: a) Talibano ambasados Rijade (Saudo Arabija) vadovo pavaduotojas iki 1998 m. rugsėjo 25 d., b) manoma, kad yra Afganistano ir Pakistano pasienio teritorijoje.
                  
                     Įtraukimo į JT sąrašą data:2001 2 23.
               
            
                  7.
               
               
                  
                     Sirajuddin Jallaloudine Haqqani (alias
                     a) Siraj Haqqani, b) Serajuddin Haqani, c) Siraj Haqani, d) Saraj Haqani, e) Khalifa)
                  
                     Įtraukimo į sąrašą priežastys: Na′ib Amir (vado pavaduotojas). Adresas: a) Kela apylinkė / Danda apylinkė, Miramshah, Šiaurės Vaziristanas, Pakistanas, b) Manba′ul uloom Madrasa, Miramshah, Šiaurės Vaziristanas, Pakistanas, c) Dergey Manday Madrasa, Miramshah, Šiaurės Vaziristanas, Pakistanas. Gimimo data: apie 1977–1978 m. Gimimo vieta: a) Danda, Miramshah, Šiaurės Vaziristanas, Pakistanas, b) Srana kaimas, Garda Saray rajonas, Paktijos provincija, Afganistanas, c) Neka rajonas, Paktikos provincija, Afganistanas, d) Chosto provincija, Afganistanas. Pilietybė: Afganistano. Kita informacija: a) 2012 m. pabaigos duomenimis, vadovauja Haqqani tinklui, b) Jallaloudine Haqani sūnus, c) priklauso Afganistano Paktijos provincijos Garda Saray Zadran genties Sultan Khel pogenčiui, d) manoma, kad yra Afganistano ir Pakistano pasienio teritorijoje.
                  
                     Įtraukimo į JT sąrašą data:2007 9 13.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  Sirajuddin Jallaloudine Haqqani yra vienas iš žinomiausių, įtakingiausių, charizmatiškiausių ir labiausiai patyrusių vadovų Haqqani tinkle, kuris yra kovotojų, artimai susijusių tiek su Talibanu, tiek su „Al Kaida“, grupė; nuo 2004 m. šis asmuo yra vienas iš svarbiausių tinklo operacijų vadų.
                  Sirajuddin Haqqani daug galios ir valdžios įgijo savo tėvo Jalaluddin Haqqani, buvusio Talibano režimo ministro, kuris buvo Talibano karo vadas ir „Al Kaidos“ bei Talibano tarpininkas abipus Afganistano ir Pakistano sienos, dėka. Būdamas Talibano režimo ministru Jalaluddin Haqqani užmezgė labai artimus ryšius su „Al Kaida“.
                  Sirajuddin Haqqani yra labai artimai susijęs su Talibanu, kuris teikia finansavimą jo operacijoms. Be to, jis gauna finansavimą iš įvairių kitų grupių bei asmenų, įskaitant narkotikų kartelių vadovus. Jis yra vienas iš pagrindinių tarpininkų rengiant Afganistane vykdomus teroro aktus ir vykdant rėmimo veiklą Pakistano federaliniu lygiu valdomose genčių teritorijose. 2006 m. gegužės mėn. apie jo ryšius su Talibanu viešai paskelbė Mullah Dadullah, o po to – vienas iš svarbiausių Talibano karo vadų, pareiškęs, kad dirbo ir planavo operacijas su Sirajuddin Haqqani. Jis taip pat palaiko ryšius su Jaish-i-Mohammed.
                  Sirajuddin Haqqani aktyviai dalyvauja planuojant ir vykdant išpuolius prieš Tarptautines saugumo paramos pajėgas, Afganistano pareigūnus ir civilius, daugiausia rytiniame ir pietiniame Afganistano regionuose. Be to, jis nuolat verbuoja ir siunčia kovotojus į Chosto, Paktijos ir Paktikos provincijas Afganistane.
                  Sirajuddin Haqqani dalyvavo 2007 m. birželio 18 d. Kabule įvykdytame savižudžių išpuolyje prieš Policijos akademijos autobusą; šio išpuolio metu žuvo 35 policijos pareigūnai.
               
            
                  8.
               
               
                  
                     Abdul Aziz Abbasin (alias Abdul Aziz Mahsud)
                  
                     Gimimo data: 1969 m. Gimimo vieta: Sheykhan kaimas, Pirkowti sritis, Orgun rajonas, Paktikos provincija, Afganistanas. Kita informacija: a) vienas iš pagrindinių Sirajuddin Jallaloudine Haqqani vadovaujamo Haqqani tinklo vadų, b) 2010 m. pradžios duomenimis, Talibano šešėlinis Orgun rajono (Paktikos provincija) gubernatorius, c) vadovavo ne Afganistano kilmės kovotojų mokymo stovyklai Paktikos provincijoje, d) dalyvavo transportuojant ginklus į Afganistaną.
                  
                     Įtraukimo į JT sąrašą data:2011 10 4.
                  
                     Papildoma informacija iš Sankcijų komiteto pateiktų įtraukimo į sąrašą priežasčių aprašomojo pobūdžio santraukos:
                  
                  Abdul Aziz Abbasin yra vienas iš pagrindinių Haqqani tinklo (su Talibanu susijusios kovotojų grupuotės, kurios veiklos centras – Rytų Afganistano ir Šiaurės Vaziristano agentūra Pakistano federaliniu lygiu valdomose genčių teritorijose) vadų. 2010 m. pradžios duomenimis, Abbasin gaudavo Sirajuddin Haqqani nurodymus ir buvo jo paskirtas Orgun rajono (Paktikos provincija, Afganistanas) Talibano šešėliniu gubernatoriumi. Abbasin vadovauja Talibano kovotojų grupei ir padėjo organizuoti mokymo stovyklą užsienio kovotojams Paktikos provincijoje. Abbasin taip pat prisidėjo rengiant pasalas prieš Afganistano Vyriausybės pajėgas aprūpinančias transporto priemones ir transportuojant ginklus į Afganistaną.
               
            
                  9.
               
               
                  
                     Mohammed Qasim Mir Wali Khudai Rahim (alias
                     a) Muhammad Qasim, b) Abdul Salam)
                  
                     Titulas:
                     Haji.
                     Gimimo data: tarp 1975 ir 1976 m. Gimimo vieta: a) Minar kaimas, Garmser rajonas, Helmando provincija, Afganistanas, b) Darweshan kaimas, Garmser rajonas, Helmando provincija. Pilietybė: Afganistano. Nacionalinis identifikavimo Nr.: a) Afganistano nacionalinė tapatybė kortelė (tazkira) Nr. 57388, išduota Lashkar Gah rajone, Helmando provincijoje, Afganistane, b) nuolatinio gyventojo kortelė Nr. 665, Ayno Maina, Kandaharo provincija, Afganistanas. Adresas: a) Wesh, Spin Boldak rajonas, Kandaharo provincija, Afganistanas, b) Safaar Bazaar, Garmser rajonas, Helmando provincija, Afganistanas, c) Room number 33, 5th Floor Sarafi Market, Kandaharo miestas, Kandaharo provincija, Afganistanas. Kita informacija: a) Rahat Ltd. savininkas, b) dalyvauja tiekiant ginklus, įskaitant savadarbius sprogstamuosius užtaisus, Talibanui, c) 2013 m. sausio mėn. duomenimis, 2012 m. buvo sulaikytas ir kalinamas Afganistane, d) susijęs su Rahat Ltd.
                  
                  
                     Įtraukimo į JT sąrašą data:2012 11 21.